OpenLLM-France/wikimedia huggingface dataset:
# Daredevil: Born Again

Daredevil: Born Again és una sèrie de televisió creada per Dario Scardapane i Matt Corman i Chris Ord per al servei de streaming Disney+, basada en el personatge Daredevil de Marvel Comics. És la segona sèrie centrada en el personatge després de Daredevil (2015-2018) de l'anterior productora de Marvel Television i Netflix. Scardapane és showrunner amb Justin Benson i Aaron Moorhead com a directors principals.
Charlie Cox torna a fer el paper de Matt Murdock / Daredevil de la sèrie de Netflix i de produccions anteriors de Marvel Studios, amb Vincent D'Onofrio, Margarita Levieva, Deborah Ann Woll, Elden Henson, Zabryna Guevara, Nikki M. James, Genneya Walton, Arty Froushan, Clark Johnson, Michael Gandolfini, Ayelet Zurer, Jon Bernthal, Wilson Bethel i Jeremy Earl com a part del repartiment. El desenvolupament de la sèrie va començar el març de 2022. Corman i Ord van ser contractats com a guionistes principals al maig i van donar a la sèrie una estructura episòdica i un to més lleuger que la sèrie de Netflix. Born Again es va anunciar al juliol amb una primera temporada prevista de 18 episodis. El nom de la sèrie fa referència a la història del còmic "Born Again" de Frank Miller i David Mazzucchelli. El rodatge va començar a principis de març de 2023 a Nova York, però es va suspendre al juny a causa de la vaga del Writers Guild of America de 2023. Marvel Studios va decidir revisar la sèrie a finals de setembre i va acomiadar Corman, Ord i els directors inicials, tot i que Michael Cuesta, Jeffrey Nachmanoff i David Boyd encara tenien el crèdit dels episodis que havien dirigit. Scardapane, Benson i Moorhead van ser contractats el mes següent i l'enfocament va canviar per ser serialitzat i connectat més directament amb la sèrie de Netflix. El rodatge d'una primera temporada de nou capítols es va reprendre el gener de 2024 i es va acabar a l'abril. L'agost es va confirmar una segona temporada.

## Referències

* ↑ «‘Daredevil’ Disney+ Series in the Works With Matt Corman, Chris Ord Set to Write (EXCLUSIVE)» (en anglès). Variety, 11-05-2022.
* ↑ «Marvel Studios' Phases 5 and 6: Everything We Learned at Comic-Con About the Multiverse Saga» (en anglès). Variety, 23-07-2022.
* ↑ «‘Daredevil’ Hits Reset Button as Marvel Overhauls Its TV Business» (en anglès). The Hollywood Reporter, 11-10-2023.
* ↑ «'Daredevil: Born Again' Has Wrapped Filming» (en anglès). Collider, 05-04-2024.
* ↑ Hambrick, Allison. «Kevin Feige Confirms Daredevil: Born Again Season 2 Films Next Year» (en anglès), 09-11-2024. [Consulta: 26 novembre 2024].
# Haworthia floribunda

Haworthia floribunda és una espècie del gènere Haworthia de la subfamília de les asfodelòidies.

## Descripció

Haworthia floribunda és una petita suculenta, sense tija, prolifera lentament que pot arribar fer fins a 15 cm d'alçada. Té entre 20 a 30 fulles que són retorçades, lanceolades i ovades, formen una roseta amb un diàmetre de fins a 3 cm. El limbe foliar de color verd fosc opac. La punta de la fulla és aplanada i arrodonida. Els marges de les fulles són rugosos a dentats.
La inflorescència és senzilla, pot arribar a fer fins a 25 cm i consta de 10 a 15 flors de color blanc verdós i poques flors estan obertes al mateix temps.

## Distribució i hàbitat

Haworthia floribunda és comú a la província de sud-africana del Cap Occidental.

## Taxonomia

Haworthia floribunda va ser descrita per Karl von Poellnitz i publicat a Repertorium novarum specierum regni vegetabilis 40: 149 a l'any 1936.

### Etimologia

Haworthia: nom en honor del botànic britànic Adrian Hardy Haworth (1767-1833).
floribunda: epítet llatí que vol dir "en procés de floració".

### Varietats acceptades

* Haworthia floribunda var. floribunda (Varietat tipus)
* Haworthia floribunda var. dentata M.B.Bayer
* Haworthia floribunda var. major M.B.Bayer

### Sinonímia

* Haworthia chloracantha var. floribunda (Poelln.) Halda, Acta Mus. Richnov., Sect. Nat. 4(2): 42 (1997).

## Referències

* ↑ «Haworthia floribunda». World Checklist of Selected Plant Families (WCSP). Arxivat de l'original el 2021-09-01. [Consulta: 13 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 13 febrer 2021].
* ↑ «Varietats acceptades en negreta de Haworthia floribunda». World Checklist of Selected Plant Families (WCSP). Arxivat de l'original el 2018-05-21. [Consulta: 13 febrer 2021].
* ↑ «Sinònims de Haworthia floribunda». World Checklist of Selected Plant Families (WCSP). [Consulta: 13 febrer 2021].

## Bibliografia

* Bayer, Martin Bruce; van Jaarsveld, Ernst Jacobus. Urs Eggli. Haworthia variegata Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 216. ISBN 3-8001-3662-7 [Consulta: 13 febrer 2021].

## Enllaços externs

* Haworthia floribunda var. floribunda a Red List of South African Plants
* Haworthia floribunda var. dentata a Red List of South African Plants
* Haworthia floribunda var. major a Red List of South African Plants
# Haworthia floribunda var. major

Haworthia floribunda var. major és una varietat de Haworthia floribunda del gènere Haworthia de la subfamília de les asfodelòidies.

## Descripció

Haworthia floribunda var. major és una planta suculenta perennifòlia de fulles gruixudes i sense tija, que creixen de rosetes. Les rosetes tenen fins a 7,5 cm de diàmetre, cadascuna amb unes 20 fulles. Les fulles llargues i estretes són de color verd fosc a verd groguenc brillant, de fins a 3,5 cm de llarg, en forma de llança i canalitzades, es redueixen i es tornen fins a puntes fines i allargades. Les flors són blanques i fan fins a 15 cm de llarg.

## Distribució i hàbitat

Aquesta varietat creix a la província sud-africana del Cap Occidental, concretament creix a l'àrea de Swellendam.
Aquesta varietat sol créixer als vessants nord o nord-oest, entre pastures i pedres petites. A causa del mateix color que l'herba, no sempre és fàcil de detectar on forma petits grups. Més endavant, Bayer va descrobrir una nova localitat més al nord-oest de Sellendam. Aquí les plantes tenen un aspecte diferent, gairebé com variegata, amb punts blancs a les fulles i una roseta més oberta.

## Taxonomia

Haworthia floribunda var. major va ser descrita per M.B.Bayer i publicat a Haworthia Revisited: 74, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
floribunda: epítet llatí que vol dir "en procés de floració".
var. major: epítet llatí que significa "més gran, alt, extens".

### Sinonímia

* Haworthia kondoi M.Hayashi, Haworthia Study 3: 13 (2000).

## Referències

* ↑ «Haworthia floribunda var. major» (en anglès). World of Succulents. [Consulta: 9 juliol 2021].
* 1 2 3 Jilemicky, Jakub. «Haworthia floribunda var. dentata» (en anglès). www.haworthia-gasteria.com. [Consulta: 9 juliol 2021].
* ↑ «Haworthia floribunda var. dentata» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-09. [Consulta: 9 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 13 febrer 2021].
* ↑ «Dictionary of Botanical Epithets». [Consulta: 9 juliol 2021].
* ↑ «Sinònims de Haworthia floribunda var. major». World Checklist of Selected Plant Families (WCSP). Reial Jardí Botànic de Kew. [Consulta: 9 juliol 2021].

## Enllaços externs

* Imatges de Haworthia floribunda var. major
# Haworthia heidelbergensis var. toonensis

Haworthia heidelbergensis var. toonensis és una varietat de Haworthia heidelbergensis del gènere Haworthia de la subfamília de les asfodelòidies.

## Descripció

Haworthia heidelbergensis var. toonensis difereix de la var. heidelbergensis ja que és una varietat més petita. Té fulles més recorbades amb una àrea final transparent diferent. Algunes plantes tenen espines, d'altres són glabres. La planta roman generalment solitària.

## Distribució i hàbitat

Aquesta varietat creix a la província sud-africana del Cap Occidental, on només creix al llarg de Slangrivier, al sud-oest de Heidelberg. A Brakkekuil creix a prop de la forma estranya de retusa/turgida i la forma molt verda de G. verrucosa. En cultiu només se coneixen fins ara les plantes de la localitat tipus a Matjiestoon.
En el seu hàbitat és molt localitzat i difícil de trobar i creix en arbustos densos.

## Taxonomia

Haworthia heidelbergensis var. toonensis va ser descrita per M.B.Bayer i publicat a Haworthia Revisited: 83, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
heidelbergensis: epítet geogràfic que fa referència al lloc on es va trobar per primera vegada a Heidelberg.
var. toonensis: epítet de l'abreviatura d'origen a Matjiestoon.

### Sinonímia

* Haworthia maraisii var. toonensis (M.B.Bayer) M.Hayashi, Haworthia Study 3: 13 (2000).
* Haworthia toonensis (M.B.Bayer) Breuer, Gen. Haworthia 1: 8 (2010).
* Haworthia mirabilis var. toonensis (M.B.Bayer) M.B.Bayer, Haworthia Update 7(4): 35 (2012).

## Referències

* 1 2 3 4 Jilemicky, Jakub. «Haworthia heidelbergensis var. toonensis M.B.Bayer» (en anglès). www.haworthia-gasteria.com. [Consulta: 11 abril 2022].
* ↑ «Haworthia heidelbergensis var. toonensis» (en anglès). World Checklist of Selected Plants Families. (WCSP). Reial Jardí Botànic de Kew. [Consulta: 11 abril 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 11 abril 2022].
* ↑ «Haworthia heidelbergensis» (en anglès). All you want to know about Haworthia, Hasteria & Astroloba. [Consulta: 11 abril 2022].
* ↑ «Haworthia heidelbergensis var. toonensis» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2022-04-11. [Consulta: 11 abril 2022].

## Enllaços externs

* Imatges de Haworthia heidelbergensis var. toonensis
# Haworthia herbacea var. flaccida

Haworthia herbacea var. flaccida és una varietat de Haworthia herbacea del gènere Haworthia de la subfamília de les asfodelòidies.

## Descripció

Haworthia herbacea var. flaccida és una planta suculenta perennifòlia petita i delicada de Haworthia herbacea. La flor és exteriorment idèntica a la de H. herbacea com també ho és la de H. pubescens. El temps de floració coincideix amb el d'aquest darrer però hi ha molt poca similitud vegetativa.

## Distribució i hàbitat

Aquesta varietat creix a la província sud-africana del Cap Occidental, concretament a Worcester. Hi ha variacions considerables entre les plantes de l'hàbitat. L'hàbitat d'aquesta varietat es troba en escarpades roques orientades al nord, on les plantes es troben en petits cúmuls molt densos. Coincideixen amb H. maraisii i amb H. reticulata. El primer es troba a la mateixa paret rocosa, però no tan exposat, mentre que el segon es produeix als vessants més baixes i més altes de la muntanya. La localitat es troba fora de la distribució coneguda del nord-est de l'espècie. Hi ha molt poques plantes i l'hàbitat no és característic de cap de les espècies del cap sud.

## Taxonomia

Haworthia herbacea var. flaccida va ser descrita per M.B.Bayer i publicat a Haworthia Revisited: 86, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
herbacea: epítet llatí que vol dir "herbaci".
var. flaccida: epítet llatí que significa "flàccida, feble".

### Sinonímia

* Haworthia pallida var. flaccida (M.B.Bayer) M.Hayashi, Haworthia Study 3: 13 (2000).
* Haworthia flaccida (M.B.Bayer) Breuer, Gen. Haworthia 1: 7 (2010).

## Referències

* 1 2 Bayer, M. Bruce. «Haworthia Revisited – 15. Haworthia herbacea b. var. flaccida var.nov.» (en anglès). Haworthia Society. Lawrence. M. Loucka & Bill Hildyard. [Consulta: 12 juliol 2021].
* ↑ «Haworthia herbacea var. flaccida» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-12. [Consulta: 13 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 4 maig 2021].
* ↑ «Dictionary of Botanical Epithets». [Consulta: 13 juliol 2021].
* ↑ «Haworthia herbacea var. flaccida» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-12. [Consulta: 13 juliol 2021].
# Haworthia lockwoodii

Haworthia lockwoodii és una espècie del gènere Haworthia de la subfamília de les asfodelòidies.

## Descripció

Haworthia lockwoodii és una petita suculenta de creixement lent que forma una roseta solitària i sense tija. És molt atractiva a l'estiu, durant la fase inactiva, quan més de la meitat de la fulla s'asseca i es torna blanca. Les fulles marcides cobreixen la roseta gairebé completament, proporcionant a les fulles més joves una protecció contra el dur sol de l'estiu. La roseta creix fins a 10 cm de diàmetre. Les fulles són de color verd groguenc amb puntes translúcides amb unes vuit línies longitudinals de color verd verd a marró vermellós; són erectes, incurvades, fins a 6 cm de llargada i fins a 3 cm d'amplada. Les flors són blanques, amb venes verdes i aparèixen a la primavera amb inflorescències fins als 22,5 cm d'alçada.

## Distribució

Haworthia lockwoodii és comú a la província sud-africana del Cap Occidental al sud-oest del Gran Karoo.

## Taxonomia

Haworthia lockwoodii va ser descrita per Archibald i publicat a Flowering Plants of South Africa 20: t. 792, a l'any 1940.

### Etimologia

Haworthia: nom en honor del botànic britànic Adrian Hardy Haworth (1767-1833).
lockwoodii: epítet en honor del magistrat de la ciutat sud-africana de Laingsburg (Cap Occidental) Stanley George Lockwood-Hill (1903 - ?)

### Sinonímia

* Haworthia mucronata subsp. lockwoodii (Archibald) Halda
* Haworthia inconfluens var. lockwoodii (Archibald) Breuer

## Referències

* ↑ «Haworthia lockwoodii» (en anglès). World of Suculents. [Consulta: 13 febrer 2021].
* ↑ «Haworthia lockwoodii». World Checklist of Selected Plant Families (WCSP). Arxivat de l'original el 2018-05-21. [Consulta: 13 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ Who's who of Southern Africa. Volum 54, pàg. 558.
* ↑ Charters, Michael L. «The Eponym Dictionary of Southern African Plants» (en anglès). calflora.net. [Consulta: 13 febrer 2021].
* ↑ Eggli, Urs; Newton, Leonard E. Etymological Dictionary of Succulent Plant Names (en anglès). Berlín/Heidelberg: Springer, 2010. ISBN 978-3-642-05597-3 pàgina=139 [Consulta: 13 febrer 2021].
* ↑ «Sinòmims de Haworthia lockwoodii». World Checklist of Selected Plant Families (WCSP). Arxivat de l'original el 2021-12-28. [Consulta: 13 febrer 2021].

## Bibliografia

* Bayer, Martin Bruce; van Jaarsveld, Ernst Jacobus. Urs Eggli. Haworthia variegata Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 219. ISBN 3-8001-3662-7 [Consulta: 13 febrer 2021].

## Enllaços externs

* Haworthia lockwoodii a Red List of South African Plants
# Haworthia mirabilis var. beukmannii

Haworthia mirabilis var. beukmannii és una varietat de Haworthia mirabilis del gènere Haworthia de la subfamília de les asfodelòidies.

## Descripció

Haworthia mirabilis var. beukmannii, és una suculenta molt robusta i prolifera lentament. Té fulles fortament retusionades i marges espinats.

## Distribució i hàbitat

Aquesta varietat creix a la província sud-africana del Cap Occidental. Les plantes creixen en restringides esquerdes d'esquist entre Greyton i Riviersonderend. A l'àrea general que l'envolta creix prop de triebneriana. A la natura les plantes tenen poques fulles i són més petites, però en el cultiu poden créixer molt.

## Taxonomia

Haworthia mirabilis var. beukmannii va ser descrita per (Poelln.) M.B.Bayer i publicat a Haworthia Revisited: 110, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
mirabilis: epítet llatí que significa "meravellós".
var. beukmannii: epítet en honor del mestre d'escola i botànic aficionat a Booievale, Cap Occidental, Sud-àfrica, el Sr. C. Beukman.

### Sinonímia

* Haworthia emelyae var. beukmannii Poelln., Repert. Spec. Nov. Regni Veg. 49: 29 (1940). (Basiònim/Sinònim substituït)
* Haworthia mirabilis f. beukmannii (Poelln.) Pilbeam, Haworthia & Astroloba: 98 (1983).
* Haworthia beukmanii (Poelln.) M.Hayashi, Haworthia Study 3: 13 (2000).

## Referències

* 1 2 3 Jilemicky, Jakub. «Haworthia mirabilis var. beukmannii» (en anglès). www.haworthia-gasteria.com. [Consulta: 27 juliol 2021].
* ↑ «Haworthia mirabilis var. beukmannii» (en anglès). World Checklist of Selected Plant Families (WCSP) Royal Botanic Gardens, Kew. [Consulta: 27 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets. micranthiformis - mitissimus», 2019. [Consulta: 5 maig 2021].
* ↑ Eggli, Urs; Newton, Leonard E. Etymological Dictionary of Succulent Plant Names (en anglès). Springer. ISBN 978-3-642-05597-3 [Consulta: 27 juliol 2021].
* ↑ «Sinònims de Haworthia mirabilis var. beukmannii» (en anglès). World Checklist of Selected Plant Families (WCSP) Royal Botanic Gardens, Kew. Arxivat de l'original el 2021-07-27. [Consulta: 27 juliol 2021].

## Enllaços externs

* Haworthia mirabilis var. beukmannii
# Haworthia monticola

Haworthia monticola és una espècie de planta suculenta del gènere Haworthia i la subfamília de les asfodelòidies.

## Descripció

Haworthia monticola és una suculenta de fulles lanceolades allargades de 30 a 40, tenen les puntes incurvades i formen una roseta de 2 a 4 cm de diàmetre. El limbe foliar fa entre 2 a 6 cm de llarg. Sovint hi ha punts translúcids a la superfície de la fulla. Hi ha espines curtes a la vora de la fulla i la quilla foliar.
La inflorescència pot fer fins a 30 cm de llargada i consta de 15 a 20 flors blanques.

## Distribució i hàbitat

Haworthia monticola és comú a les províncies sud-africanes del Cap Occidental i del Cap Oriental.

## Taxonomia

Haworthia monticola va ser descrita per Henry Georges Fourcade i publicada a Transactions of the Royal Society of South Africa. 21: 78, a l'any 1932.

### Etimologia

Haworthia: nom en honor del botànic britànic Adrian Hardy Haworth (1767-1833).
monticola: epítet llatí que significa "muntanya petita".

### Varietats acceptades

* Haworthia monticola var. monticola (varietat tipus)
* Haworthia monticola var. asema M.B.Bayer

### Sinonímia

* Haworthia chloracantha var. monticola (Fourc.) Halda

## Bibliografia

* Bayer, Ernst Jacobus; van Jaarsveld, Ernst Jacobus. Urs Eggli. Haworthia vlokii Sukkulenten-Lexikon. Einkeimblättrige Pflanzen (Monocotyledonen) (en alemany). Stuttgart: Eugen Ulmer, 2001, p. 223. ISBN 3-8001-3662-7 [Consulta: 12 febrer 2021].

## Referències

* ↑ «Haworthia monticola» (en anglès). World Checklist of Selected Plant Families (WCSP). Arxivat de l'original el 2021-09-03. [Consulta: 12 febrer 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 12 febrer 2021].
* ↑ «Sinònims de Haworthia monticola» (en anglès). World Checklist of Selected Plant Families (WCSP). Arxivat de l'original el 2018-05-21. [Consulta: 12 febrer 2021].
* ↑ «Sinònims de Haworthia monticola» (en anglès). World Checklist of Selected Plant FAmilies (WCSP). Arxivat de l'original el 2021-09-03. [Consulta: 12 febrer 2021].

## Enllaços externs

* Haworthia monticola var. monticola a Red List of South African Plants
* Haworthia monticola var. asema a Red List of South African Plants
# Haworthia monticola var. asema

Haworthia monticola var. asema és una varietat de Haworthia monticola del gènere Haworthia de la subfamília de les asfodelòidies.

## Descripció

Haworthia monticola var. asema és una planta suculenta perennifòlia amb fulles més suaus, més erectes, generalment més curtes, més uniformement gris verdoses, i floreix molt abans que Haworthia monticola. No té relacions clares amb H. monticola ni amb cap altra espècie. El sistema radicular és menys ramificat, les arrels són molt més suculentes, floreix molt abans i els fillols es desprenen d'una forma més ràpida de la planta mare. Té una única tija amb una única inflorescència que fa fins a 13 cm de llargada i amb poques flors en forma tubular de color blanc i amb franges longitudinals de cada flor de color grisenc.

## Distribució

Aquesta varietat creix a la província sud-africana del Cap Oriental, concretament se la coneix a dues localitats al nord-est de Calitzdorp.

## Taxonomia

Haworthia monticola var. asema va ser descrita per M.B.Bayer i publicat a Haworthia Revisited: 117, a l'any 1999.

### Etimologia

Haworthia: nom en honor del botànic britànic Adrian Hardy Haworth (1767-1833).
monticola: epítet llatí que significa "muntanya petita".
var. asema: epítet llatí que significa "sense marques distintives".

### Sinonímia

* Haworthia asema (M.B.Bayer) M.Hayashi, Haworthia Study 3: 13 (2000).

## Referències

* 1 2 3 Bayer, M. Bruce. «Haworthia Revisited – 22. Haworthia monticola b. var. asema var.nov.» (en anglès). Haworthia Society. Lawrence. M. Loucka & Bill Hildyard. [Consulta: 22de juliol 2021].
* ↑ Fonts pròpies
* ↑ «Haworthia monticola var. asema» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-22. [Consulta: 22 juliol 2021].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «Dictionary of Botanical Epithets». [Consulta: 12 febrer 2021].
* ↑ «Sinònims de Haworthia monticola var. asema» (en anglès). World Checklist of Selected Plants Families. (WCSP). Reial Jardí Botànic de Kew. Arxivat de l'original el 2021-07-22. [Consulta: 22 juliol 2021].